
Makedonian kieli 


Makedonian kieli on indoeurooppalaiseen kielikuntaan 
kuuluva kieli. Se kuuluu slaavilaisten kielten 
eteläslaavilaiseen haaraan ja on läheistä sukua 
bulgarian kielelle. Sitä kirjoitetaan kyrillisin kirjaimin . 
Makedonian kieltä puhuu noin 1,6 miljoonaa ihmistä, 
joista suurin osa asuu Pohjois-MakedoniassaJ 1 ^ 

Makedonia on osa eteläslaavilaista kielijatkumoa, johon 
kuuluvat pohjoisesta alkaen sloveeni, kroatia, serbiä 
(serbokroaatti), makedonia ja bulgaria sekä 
muinaiskirkkoslaavi. Siirtymä serbiasta makedoniaan ja 
bulgariaan on vaiheittainen ja näiden keskinäinen 
ymmärrettävyys korkea. Osa tutkijoista pitää 
makedoniaa bulgarian murteena, mutta toiset kiistävät 
tämän voimakkaasti.^ Bulgarian valtion virallinen 
kanta oli pitkään, että makedonia on vain bulgarian 
kielen murre. Nyttemmin Bulgaria on tunnustanut 
makedonian omaksi erilliseksi kielekseen, tosin 
bulgarialaiset nationalistit eivät tätä hyväksy. 

Makedoniaa on kirjoitettu kyrillisellä kirjaimistolla 
vuodesta 1944 alkaenJ 1 ^ Oikeinkirjoitus on lainattu 
pääasiassa serbiasta ja siten kauempana bulgariasta ja 
venäjästä. Sanastoa taas on lainattu kreikasta, turkista ja 
serbiasta. 


Nykyisen makedonian kielen käyttö kirjallisesti alkoi 
1700-luvun lopun eteläslaavilaisen nationalismin 
myötä. Aluksi makedonialaiset ja bulgarialaiset 
kirjailijat tekivät yhteistyötä, mutta yhteistä perustaa 
kirjakielelle ei saatu luotua, mikä johti 1800-luvun 
puolivälissä välirikkoon. Bulgarialaiset hylkäsivät 
makedonialaismurteet ja alkoivat vaatia 

makedonialaisia opettelemaan standardi-bulgariaa. 

Myöskään maailmansotien välisessä Jugoslaviassa 
makedoniaa ei hyväksytty, vaan sitä pidettiin Serbian 
murteena, ja kouluissa opetettiin valtakunnan yhteistä 
serbokroatiaa, vaikkakin kieltä siedettiin 

kansanperinteenä. Toisen maailmansodan aikana Makedonian miehittivät Bulgarian fasistit, jolloin kouluissa 
opetettiin standardi-bulgariaa. Kieli vakioitiin kirjakieleksi viimein osana Titon aikaista kulttuuriautonomiaa 
1940-luvulla, ja se saavutti lopullisen muotonsa 1950-luvun alussa.^ 

Makedonialainen aakkosto 


Makedonia 



Oma nimi 

makedonski (MaKeflOHCKn) 

Tiedot 

Alue 

Albania 


Bulgaria 

Kreikka 


Pohjois-Makedonia 

Serbia 

Virallinen 

kieli 

Pohjois-Makedonia 

Puhujia 

1 620 000 [1] 

Sija 

ei 100 suurimman joukossa 

Kirjaimisto 

kyrillinen 

Kielenhuolto Institut za makedonski jazik^l 

Kielitieteellinen luokitus 

Kielikunta 

indoeurooppalaiset kielet 

Kieliryhmä 

slaavilaiset kielet 
eteläslaavilaiset kielet 

Kielikoodit 

ISO 639-1 

mk 

ISO 639-2 

mac (T), mkd (B) 

ISO 639-3 

Mkd (http://www-01.sil.org/iso639- 


3/documentation.asp?id=mkd) 

Katso myös 

■ Makedonian translitterointi 

Slaavilaiset kielet 

bosnia | bulgaria | kasubi | kroatia | makedonia | montenegro | polabi | puola | ruteeni | serbiä | serbokroatia 
slovakki | sloveeni | slovintsi | sorbi | tsekki | ukraina | valko venäjä | venäjä 

